Home -- Fulfulde -- Perform a PLAY -- 058 (God puts everything right 6)
58. Alla wattitii fow no feewiri 6
Ko ñalaande labaande honde nii honno! Ben-gootooåe Yuusufu åen waɗii yaadu ɗimmuru ndun yahugol leydi Misira fii ɗaååugol ñaametee. Åe anndaano wondema ko ben-gooto maååe åen woni on aaden ɗimmo laamiiɗo on leydi ndin, on mo åe yeeyunoo, o wattaa maccuɗo ko timmi duuåi 20 sabu ko åe nawli mo kon.
Yuusufu yamiri yo hite waɗe. Julle ɗen joɗɗiniraa wano woowiri non tigi ka nder suudu maååe. Ɗun no ŋalɗini, hari ben-gootooåe makko åen no miijaade. Hari hiåe weltii fewndo ko åe wonunoo ka hoore laawol hootugol ka maååe wondude e bonfooji heewuɗi ɗin nendi. Kono åe seppaano ko woɗɗi.
Jiyaaɗo : "Ndaree. Hita on sottu. On wujjii jardukun kaalisi koohoojo an on!"
Frère : "O’owooye, men wujjaali hay huunde. Ndaare onon tigi."
Jiyaaɗo on liñi fow. Bonfo sakkitoro on hari ko mo Buniyamiinu on.
Jiyaaɗo : "E hino ɗoo gujjo on. Fow fokkitii. Yimåe åen fow yahi. An a luttay ɗoo wontaa maccuɗo."
Åe annditaali yeeso Yuusufu ngon. Hiåe diwna, åe sujji yeeso makko. Ko kanko woni ko yamirnoo goɗɗo yo o wattu jardukun kun e nder bonfoo goo fii no o ndarndoroo ben-gootooåe åen. Hara hiåe yurmondiri hakkundeeji maååe kaa hara åerɗe maååe ɗen no boni haa jooni? Yuusufu yewtii åe yewtereeji sattuɗi.
Yuusufu : "Ko fii honɗun waɗanton ɗun? Wujjuɗo on luttay ɗoo, o watte maccuɗo."
Onsay Yahuuda ýetti haala kan.
Ben-gootoojo : "Mi jeejii on, accee Buniyamiinu yaha, ýetton mi lonto makko mi wona maccuɗo. Si wonaa ɗun ben amen maayay annde."
Hari ben-gootooåe makko åen no jogondiri. Yuusufu annditinii e maååe.
Yuusufu : "Hara on annditaali lan? Ko min woni Yuusufu, ben-gooto mon on?"
Hari hakkee ko åe ŋalɗi åe alaa haalude hay huunde. Kanko Yuusufu o wulli weltaare, ko o hirbii åe.
Yuusufu : "Alla addin-mi Misira fii yo on daɗu. Yahee addon ben mon e åeynguureeji maååe ɗin. Duuåi jowi heege ngen ko ko aroyta, kono mi dankoto åe."
O okkii åe dokke ɗuuɗuɗe ko åe nattora ka maååe.
Hari ben maååe no weltii haa feýýiti keerol, fewndo ko Yuusufu wuurunoo. Ko saa’iiji seeɗa feýýi, yimåe 70 eggii wondude e jawle maååe ɗen e nokkuure åurde moýýude nden Misira. Ko juldeere honde nii! Ko duuåi 20 feýýi, Yuusufu yiiti ben mun. Alla lottiniri fow ko moýýi. Ben-gootooåe makko åen sakkitori qirritagol bonnere maååe nden.
Ben-gootoojo : "Yuusufu, mi jeejii ma yaafano men fii ko men waɗu maa kon. Men ninsii."
Yuusufu : "Mi yaafanike on, ko fii bonnere waɗirnoɗon ɗun kono Alla wattitii ɗun e moýýere."
Hari hiɗon eɓɓi waɗugol lan ko boni, kono Allaahu on hoddiri ko ko moƴƴi waɗata fii laatingol ko fewndii hande kon, ɗun-le ko dandugol wonkiiji jamaa ɗuuɗuɗo.
Alla huuwii no piiji ɗin fow lannitora no moýýiri! Ko ɗun wonunoo eååoore makko nden fii no jamaa makko on daɗira.
Yewtooåe : Fillitotooɗo, jiyaaɗho, frère, Yuusufu, ben-gootoojo
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant